title: Komission täytäntöönpanoasetus (EU) 2016/1025, annettu 24 päivänä kesäkuuta 2016, neuvoston asetuksen (EY) N:o 1342/2008 liitteen I muuttamisesta puomitroolien pyydysryhmien määritelmien osalta tietyillä maantieteellisillä alueilla

text:
               25.6.2016

               FI

               Euroopan unionin virallinen lehti

               L 168/7

         KOMISSION TÄYTÄNTÖÖNPANOASETUS (EU) 2016/1025,
   annettu 24 päivänä kesäkuuta 2016,
   neuvoston asetuksen (EY) N:o 1342/2008 liitteen I muuttamisesta puomitroolien pyydysryhmien määritelmien osalta tietyillä maantieteellisillä alueilla
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta ja asetuksen (EY) N:o 423/2004 kumoamisesta 18 päivänä joulukuuta 2008 annetun neuvoston asetuksen (EY) N:o 1342/2008 (1) ja erityisesti sen 31 artiklan,
   sekä katsoo seuraavaa:

               (1)

               Asetuksen (EY) N:o 1342/2008 mukaan pyyntiponnistusrajoitukset kohdennetaan pyyntiponnistusryhmiin, jotka määritellään mainitun asetuksen liitteessä I esitetyillä pyydysryhmillä ja maantieteellisten alueiden ryhmillä.

               (2)

               Yhteisen kalastuspolitiikan keskeisiä tavoitteita on lopettaa tuhlaava poisheittokäytäntö. Tietyissä pohjakalojen kalastuksissa, jotka kuuluvat nykyisin asetuksen (EY) N:o 1342/2008 mukaisen pyyntiponnistusjärjestelmän piiriin, aletaan soveltaa purkamisvelvoitetta, joka tulee voimaan asteittain vuodesta 2016 alkaen ja viimeistään vuonna 2019.

               (3)

               Koska purkamisvelvoite otetaan käyttöön, nykyiseen pyyntiponnistusjärjestelmään tarvitaan lisää joustavuutta, jotta kalastajat voivat käyttää valikoivampia pyydyksiä, joissa on suuremmat silmäkoot. Tässä yhteydessä vaikutti tarpeelliselta tarkistaa, onko pyyntiponnistusryhmien nykyinen rakenne edelleen kustannustehokas suojelutarpeisiin liittyvän hallintorasitteen kannalta.

               (4)

               Tämän vuoksi tieteellis-teknis-taloudellista kalastuskomiteaa (STECF) pyydettiin antamaan lausunto mahdollisuudesta yhdistää nykyiset puomitroolien BT1- ja BT2-pyydysryhmät, joita käytetään pyyntiponnistusryhmien määrittelemiseen. STECF katsoo (2), että jos BT1- ja BT2-pyydysryhmät yhdistetään, kalastuskuolevuuden riski kasvaa turskan osalta. Se katsoo myös, että uusi yhdistetty ryhmä olisi saaliiksi jäävien biologisten kantojen osalta heterogeenisempi kuin erilliset BT1- ja BT2-ryhmät. Se pitää kustannustehokkuuden paranemista epätodennäköisenä, koska turskan kalastuskuolevuuden mahdollisen kasvun vuoksi olisi toteutettava lisätoimenpiteitä. STECF katsoo kuitenkin myös, että ryhmien yhdistämisen ansiosta kalastajat voisivat kalastaa nykyistä valikoivammin. Pyydysryhmien yhdistäminen saattaisi vähentää punakampelan ja muiden kampelakalalajien tahattomia saaliita.

               (5)

               STECF toteaa myös, että BT1- ja BT2-pyydysten osuus Pohjanmerellä saatavasta turskan kokonaissaaliista on yhteisesti vain 5 prosenttia ja että ryhmien yhdistämisen mahdolliset vaikutukset turskan kuolevuuteen olisivat vähäiset.

               (6)

               Hiljattain komission täytäntöönpanoasetuksella (EU) 2015/2324 (3) toteutetulla pohjatroolien ja nuottien TR-pyydysryhmien yhdistämisellä on ollut kielteisiä seurauksia niille jäsenvaltioille, jotka ovat siirtäneet säännöllisesti pyyntiponnistusta BT-ryhmistä TR2-ryhmään. BT-ryhmien yhdistäminen korjaa näitä kielteisiä vaikutuksia.

               (7)

               Yhdistäminen vähentää merkittävästi hallinnointikustannuksia, kun hallinnolliset kulut vähenevät sekä kansallisten viranomaisten että kalastajien osalta. Tämä johtuu erityisesti siitä, että monet kalastajat käyttävät useita pyydyksiä ja kuuluvat näin useaan pyyntiponnistusryhmään, ja tämän vuoksi pyyntiponnistusta jaettaessa tarvitaan monimutkaisia laskelmia.

               (8)

               ICESin lausunnon (4) mukaan Pohjanmeren turskakannan suojelutilanne ICES-suuralueella IV, ICES-alueella VIId ja ICES-alueen IIIa länsiosassa (Skagerrak) on parantunut huomattavasti.

               (9)

               Sen vuoksi ei ole aiheellista säilyttää erillisiä BT1- ja BT2-pyydysryhmiä seuraavilla alueilla: Skagerrak, se ICES-alueen IIIa osa, joka ei kuulu Skagerrakiin ja Kattegatiin; ICES-alue IV ja unionin vedet ICES-alueella IIa; ICES-alue VIId. Koska turskakantojen tilanne Kattegatissa, ICES-alueella VIIa, ICES-alueella VIa ja unionin vesillä ICES-alueella Vb on huono, pyydysryhmiä ei tulisi yhdistää kyseisillä alueilla.

               (10)

               Komissio seuraa tarkkaan BT1- ja BT2-pyydysryhmien yhdistämisestä turskan kalastuskuolevuuteen aiheutuvia vaikutuksia. Se muuttaa tarvittaessa pyydysryhmien rakennetta, jos turskan kalastuskuolevuus kasvaa poisheittämisen seurauksena.

               (11)

               Jotta komissio ja jäsenvaltiot voivat seurata tilanteen kehittymistä ilman hallinnollisia lisäkustannuksia, on aiheellista olla muuttamatta nykyistä raportointijärjestelmää.

               (12)

               Sen vuoksi asetusta (EY) N:o 1342/2008 olisi muutettava.

               (13)

               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Lisätään asetuksen (EY) N:o 1342/2008 liitteeseen I seuraava kohta:

                  ”4.

                  Poiketen siitä, mitä 1 kohdassa säädetään, pyyntiponnistuksen hallinnoinnissa 2 kohdan b alakohdassa tarkoitetulla alueella BT1- ja BT2-pyydysryhmät katsotaan yhdeksi pyydysryhmäksi, jossa silmäkoko on vähintään 80 mm. Jäsenvaltioiden on jatkossakin raportoitava pyyntiponnistuksen toteutumisesta erikseen BT1- ja BT2-pyydysryhmien osalta, kuten asetuksen (EY) N:o 1224/2009 33 ja 34 artiklassa edellytetään.”

   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä kesäkuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 348, 24.12.2008, s. 20.

      (2)  BT1- ja BT2-pyydysryhmien yhdistäminen Pohjanmerellä (STECF-16-02).

      (3)  EUVL L 328, 12.12.2015, s. 101.

      (4)  ICESin lausunto kalastusmahdollisuuksista, saaliista ja pyyntiponnistuksesta laajennetun Pohjanmeren ja Kelttienmeren luonnonmaantieteellisillä alueilla: 6.3.4 Turska (Gadus morhua) suuralueella IV ja alueilla VIId ja IIIa Länsi (Pohjanmeri, itäinen Englannin kanaali ja Skagerrak), 30.6.2015.


title: Komission täytäntöönpanoasetus (EU) N:o 444/2013, annettu 7 päivänä toukokuuta 2013 , tiettyjen tavaroiden luokittelusta yhdistettyyn nimikkeistöön

text:
               15.5.2013

               FI

               Euroopan unionin virallinen lehti

               L 130/19

         KOMISSION TÄYTÄNTÖÖNPANOASETUS (EU) N:o 444/2013,
   annettu 7 päivänä toukokuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä toukokuuta 2013.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Tuote on keltainen tai keltaisenruskea jauhe, jossa on (painoprosentteina)

                              valkuaisaineita

                              62,5

                              tärkkelystä/glukoosia

                              7

                              kosteutta

                              9

                              raakakuitua

                              3,9

                              raakarasvaa

                              1,1

                              raakatuhkaa

                              6

                        Tuote saadaan soijapavuista, joista rasva on poistettu uuttamalla öljy ja joita on edelleen käsitelty uuttamalla vedellä ja etanolilla liukoisten hiilihydraattien ja kivennäisaineiden poistamiseksi.
                  Tuote ei sovellu ihmisravinnoksi, ja sitä käytetään eläinten ruokintaan.

                  2309 90 31

                  Luokittelu määräytyy yhdistetyn nimikkeistön 1 ja 6 yleisen tulkintasäännön, 23 ryhmän 1 huomautuksen sekä CN-koodien 2309, 2309 90 ja 2309 90 31 nimiketekstin mukaisesti.
                  Tuote on valkuaisainetiiviste, eikä se ole soijapavuista suoraan uuttamalla saatu jätetuote. Sen vuoksi sitä ei voida luokitella nimikkeeseen 2304.
                  Tuote on saatu käsittelemällä soijapapuja, joista rasva on poistettu, siinä määrin, että ne ovat menettäneet alkuperäisen aineen luonteen (ks. 23 ryhmän 1 huomautus ja harmonoidun järjestelmän selitykset, nimike 2309).
                  Tuote ei sovellu ihmisravinnoksi, ja se on tarkoitettu ainoastaan eläinten ruokintaan. Sen vuoksi se on luokiteltava nimikkeeseen 2309 90 31 muiksi valmisteiksi, jollaisia käytetään eläinten ruokintaan.


title: Komission täytäntöönpanoasetus (EU) N:o 450/2012, annettu 29 päivänä toukokuuta 2012 , asetuksen (EU) N:o 543/2011 muuttamisesta niiden määrien osalta, joista alkaen tomaateista, aprikooseista, sitruunoista, luumuista, persikoista, myös nektariineista, päärynöistä ja syötäviksi tarkoitetuista viinirypäleistä kannetaan lisätullia

text:
               30.5.2012

               FI

               Euroopan unionin virallinen lehti

               L 140/53

         KOMISSION TÄYTÄNTÖÖNPANOASETUS (EU) N:o 450/2012,
   annettu 29 päivänä toukokuuta 2012,
   asetuksen (EU) N:o 543/2011 muuttamisesta niiden määrien osalta, joista alkaen tomaateista, aprikooseista, sitruunoista, luumuista, persikoista, myös nektariineista, päärynöistä ja syötäviksi tarkoitetuista viinirypäleistä kannetaan lisätullia
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 143 artiklan b alakohdan yhdessä 4 artiklan kanssa,
   sekä katsoo seuraavaa:

               (1)

               Neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetussa komission täytäntöönpanoasetuksessa (EU) N:o 543/2011 (2) säädetään sen liitteessä XVIII lueteltujen tuotteiden tuonnin valvonnasta. Valvonta tapahtuu tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (3) 308 d artiklassa säädettyjen yksityiskohtaisten sääntöjen mukaisesti.

               (2)

               Uruguayn kierroksen monenvälisten kauppaneuvottelujen yhteydessä tehdyn maataloussopimuksen (4) 5 artiklan 4 kohdan soveltamiseksi ja vuosilta 2009, 2010 ja 2011 saatavilla olevien viimeisimpien tietojen perusteella olisi mukautettava määrää, josta alkaen tomaateista, aprikooseista, sitruunoista, luumuista, persikoista, myös nektariineista, päärynöistä ja syötäviksi tarkoitetuista viinirypäleistä aletaan kantaa lisätullia 1 päivästä kesäkuuta 2012.

               (3)

               Sen vuoksi täytäntöönpanoasetusta (EU) N:o 543/2011 olisi muutettava.

               (4)

               Koska on tarpeen varmistaa, että tätä toimenpidettä sovelletaan mahdollisimman pian päivitettyjen tietojen saataville asettamisen jälkeen, tämän asetuksen olisi tultava voimaan päivänä, jona se julkaistaan.

               (5)

               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 543/2011 liite XVIII tämän asetuksen liitteellä.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä toukokuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      (3)  EYVL L 253, 11.10.1993, s. 1.

      (4)  EYVL L 336, 23.12.1994, s. 22.

      LIITE

            ”LIITE XVIII

               LISÄTUONTITULLIT: IV OSASTON I LUVUN 2 JAKSO

            Tavaran kuvauksen sanamuotoa on pidettävä ainoastaan ohjeellisena, sanotun kuitenkaan rajoittamatta yhdistetyn nimikkeistön tulkintasääntöjen soveltamista. Lisätullien soveltamisala määräytyy tässä liitteessä CN-koodien sisällön mukaan, sellaisena kuin ne ovat tämän asetuksen antamishetkellä.

                        Järjestys-numero

                        CN-koodi

                        Tavaran kuvaus

                        Soveltamisjakso

                        Kynnystaso
                        (tonnia)

                        78.0015

                        0702 00 00

                        Tomaatit

                        1. lokakuuta – 31. toukokuuta

                        486 747

                        78.0020

                        1. kesäkuuta – 30. syyskuuta

                        34 241

                        78.0065

                        0707 00 05

                        Kurkut

                        1. toukokuuta – 31. lokakuuta

                        13 402

                        78.0075

                        1. marraskuuta – 30. huhtikuuta

                        18 306

                        78.0085

                        0709 91 00

                        Artisokat

                        1. marraskuuta – 30. kesäkuuta

                        11 620

                        78.0100

                        0709 93 10

                        Kesäkurpitsat

                        1. tammikuuta – 31. joulukuuta

                        54 760

                        78.0110

                        0805 10 20

                        Appelsiinit

                        1. joulukuuta – 31. toukokuuta

                        292 760

                        78.0120

                        0805 20 10

                        Klementiinit

                        1. marraskuuta alkaen helmikuun loppuun

                        85 392

                        78.0130

                        0805 20 30
                        0805 20 50
                        0805 20 70
                        0805 20 90

                        Mandariinit (myös tangeriinit ja satsumat); wilkingit ja muut niiden kaltaiset sitrushedelmähybridit

                        1. marraskuuta alkaen helmikuun loppuun

                        99 128

                        78.0155

                        0805 50 10

                        Sitruunat

                        1. kesäkuuta – 31. joulukuuta

                        311 193

                        78.0160

                        1. tammikuuta – 31. toukokuuta

                        101 513

                        78.0170

                        0806 10 10

                        Syötäviksi tarkoitetut viinirypäleet

                        21. heinäkuuta – 20. marraskuuta

                        76 299

                        78.0175

                        0808 10 80

                        Omenat

                        1. tammikuuta – 31. elokuuta

                        701 247

                        78.0180

                        1. syyskuuta – 31. joulukuuta

                        64 981

                        78.0220

                        0808 30 90

                        Päärynät

                        1. tammikuuta – 30. huhtikuuta

                        225 388

                        78.0235

                        1. heinäkuuta – 31. joulukuuta

                        33 797

                        78.0250

                        0809 10 00

                        Aprikoosit

                        1. kesäkuuta – 31. heinäkuuta

                        4 908

                        78.0265

                        0809 29 00

                        Kirsikat (muut kuin hapankirsikat)

                        21. toukokuuta – 10. elokuuta

                        59 061

                        78.0270

                        0809 30

                        Persikat, myös nektariinit

                        11. kesäkuuta – 30. syyskuuta

                        14 577

                        78.0280

                        0809 40 05

                        Luumut

                        11. kesäkuuta – 30. syyskuuta

                        7 924”


title: Komission täytäntöönpanoasetus (EU) 2016/1998, annettu 15 päivänä marraskuuta 2016, Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi annetun täytäntöönpanopäätöksen 2013/707/EU nojalla hyväksytyn sitoumuksen peruuttamisesta viiden vientiä harjoittavan tuottajan osalta

text:
               16.11.2016

               FI

               Euroopan unionin virallinen lehti

               L 308/8

         KOMISSION TÄYTÄNTÖÖNPANOASETUS (EU) 2016/1998,
   annettu 15 päivänä marraskuuta 2016,
   Kiinan kansantasavallasta peräisin olevien tai sieltä lähetettyjen kiteisestä piistä valmistettujen aurinkosähkömoduulien ja niiden keskeisten komponenttien (kennot) tuontia koskevassa polkumyynnin ja tukien vastaisessa menettelyssä tarjotun sitoumuksen hyväksymisen vahvistamisesta lopullisten toimenpiteiden soveltamiskauden ajaksi annetun täytäntöönpanopäätöksen 2013/707/EU nojalla hyväksytyn sitoumuksen peruuttamisesta viiden vientiä harjoittavan tuottajan osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’polkumyynnin vastainen perusasetus’, ja erityisesti sen 8 artiklan,
   ottaa huomioon muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (2), jäljempänä ’tukien vastainen perusasetus’, ja erityisesti sen 13 artiklan,
   ilmoittaa asiasta jäsenvaltioille
   sekä katsoo seuraavaa:
   A.   SITOUMUS JA MUUT VOIMASSA OLEVAT TOIMENPITEET

               (1)

               Euroopan komissio, jäljempänä ’komissio’, otti asetuksella (EU) N:o 513/2013 (3) käyttöön väliaikaisen polkumyyntitullin Kiinan kansantasavallasta, jäljempänä ’Kiina’, peräisin olevien tai sieltä lähetettyjen kiteisestä piistä valmistettujen aurinkosähkömoduulien, jäljempänä ’moduulit’, ja niiden keskeisten komponenttien (kennot ja kiekot) tuonnissa Euroopan unioniin, jäljempänä ’unioni’.

               (2)

               Vientiä harjoittavien tuottajien ryhmä pyysi Kiinan koneiden ja elektroniikan tuonti- ja vientikauppakamaria, jäljempänä ’CCCME’, esittämään hintasitoumuksen niiden puolesta komissiolle, minkä se myös teki. Hintasitoumuksen ehtojen pohjalta on selvää, että kyse on kutakin vientiä harjoittavaa tuottajaa koskevien yksittäisten hintasitoumusten joukosta, jota CCCME käytännön syistä koordinoi.

               (3)

               Komissio hyväksyi päätöksellä 2013/423/EU (4) kyseisen hintasitoumuksen väliaikaisen polkumyyntitullin osalta. Komissio muutti asetuksella (EU) N:o 748/2013 (5) asetusta (EU) N:o 513/2013 ottaakseen väliaikaisen polkumyyntitullin osalta käyttöön ne tekniset muutokset, jotka ovat sitoumuksen hyväksymisen vuoksi välttämättömiä.

               (4)

               Neuvosto otti täytäntöönpanoasetuksella (EU) N:o 1238/2013 (6) käyttöön lopullisen polkumyyntitullin Kiinasta peräisin olevien tai sieltä lähetettyjen moduulien ja kennojen, jäljempänä ’tarkasteltavana olevat tuotteet’, tuonnissa unioniin. Lisäksi neuvosto otti täytäntöönpanoasetuksella (EU) N:o 1239/2013 (7) käyttöön lopullisen tasoitustullin tarkasteltavana olevien tuotteiden tuonnissa unioniin.

               (5)

               Saatuaan vientiä harjoittavien tuottajien ryhmältä, jäljempänä ’vientiä harjoittavat tuottajat’, ja CCCME:ltä ilmoituksen hintasitoumuksen muuttamisesta komissio vahvisti täytäntöönpanopäätöksellä 2013/707/EU (8), että sitoumus, sellaisena kuin se on muutettuna, jäljempänä ’sitoumus’, hyväksytään lopullisten toimenpiteiden soveltamiskauden ajaksi. Tämän päätöksen liitteessä luetellaan ne vientiä harjoittavat tuottajat, joiden sitoumukset on hyväksytty, mukaan luettuina seuraavat:

                           a)

                           Wuxi Suntech Power Co. Ltd, Suntech Power Co. Ltd, Wuxi Sunshine Power Co. Ltd, Luoyang Suntech Power Co. Ltd, Zhenjiang Rietech New Energy Science Technology Co. Ltd ja Zhenjiang Ren De New Energy Science Technology Co. Ltd ja niihin etuyhteydessä olevat yritykset unionissa, jäljempänä ’Wuxi Suntech’; ne kuuluvat yhdessä Taric-lisäkoodin B796 piiriin;

                           b)

                           Jinko Solar Co. Ltd, Jinko Solar Import and Export Co. Ltd, ZHEJIANG JINKO SOLAR CO. LTD ja ZHEJIANG JINKO SOLAR TRADING CO. LTD ja niihin etuyhteydessä olevat yritykset unionissa, jäljempänä ’Jinko Solar’; ne kuuluvat yhdessä Taric-lisäkoodin B845 piiriin;

                           c)

                           Risen Energy Co., Ltd ja siihen etuyhteydessä oleva yritys unionissa, jäljempänä ’Risen Energy’; ne kuuluvat yhdessä Taric-lisäkoodin B868 piiriin;

                           d)

                           JingAo Solar Co. Ltd, Shanghai JA Solar Technology Co. Ltd, JA Solar Technology Yangzhou Co. Ltd, Hefei JA Solar Technology Co. Ltd ja Shanghai JA Solar PV Technology Co. Ltd ja niihin etuyhteydessä oleva yritys unionissa, jäljempänä ’JA Solar’; ne kuuluvat yhdessä Taric-lisäkoodin B794 piiriin; sekä

                           e)

                           Sumec Hardware & Tools Co. Ltd ja Phono Solar Technology Co. Ltd ja niihin etuyhteydessä olevat yritykset unionissa, jäljempänä ’Sumec’; ne kuuluvat yhdessä Taric-lisäkoodin B866 piiriin.

               (6)

               Komissio hyväksyi täytäntöönpanopäätöksellä 2014/657/EU (9) vientiä harjoittavien tuottajien yhdessä CCCME:n kanssa esittämän ehdotuksen, jolla selvennettiin sitoumuksen piiriin kuuluvia tarkasteltavana olevia tuotteita koskevan sitoumuksen täytäntöönpanoa; kyseessä ovat Kiinasta peräisin olevat tai sieltä lähetetyt vientiä harjoittavien tuottajien tuottamat moduulit ja kennot, jotka tällä hetkellä luokitellaan CN-koodiin ex 8541 40 90 (Taric-koodit 8541409021, 8541409029, 8541409031 ja 8541409039), jäljempänä ’sitoumuksen piiriin kuuluvat tuotteet’. Edellä johdanto-osan 4 kappaleessa tarkoitetuista polkumyynti- ja tasoitustulleista sekä sitoumuksesta käytetään yhteisnimitystä ’toimenpiteet’.

               (7)

               Komissio peruutti sitoumuksen hyväksynnän kolmen vientiä harjoittavan tuottajan osalta täytäntöönpanoasetuksella (EU) 2015/866 (10).

               (8)

               Komissio peruutti sitoumuksen hyväksynnän vielä yhden vientiä harjoittavan tuottajan osalta täytäntöönpanoasetuksella (EU) 2015/1403 (11).

               (9)

               Komissio peruutti sitoumuksen hyväksynnän kahden vientiä harjoittavan tuottajan osalta täytäntöönpanoasetuksella (EU) 2015/2018 (12).

               (10)

               Komissio käynnisti polkumyyntitoimenpiteiden voimassaolon päättymistä koskevan tarkastelun Euroopan unionin virallisessa lehdessä
                   (13)5 päivänä joulukuuta 2015 julkaistulla vireillepanoilmoituksella.

               (11)

               Komissio käynnisti tasoitustoimenpiteiden voimassaolon päättymistä koskevan tarkastelun Euroopan unionin virallisessa lehdessä
                   (14)5 päivänä joulukuuta 2015 julkaistulla vireillepanoilmoituksella.

               (12)

               Komissio käynnisti lisäksi polkumyynti- ja tasoitustoimenpiteiden osittaisen välivaiheen tarkastelun Euroopan unionin virallisessa lehdessä
                   (15)5 päivänä joulukuuta 2015 julkaistulla vireillepanoilmoituksella.

               (13)

               Komissio peruutti sitoumuksen hyväksynnän vielä yhden vientiä harjoittavan tuottajan osalta täytäntöönpanoasetuksella (EU) 2016/115 (16).

               (14)

               Komissio laajensi täytäntöönpanoasetuksella (EU) 2016/185 (17) Kiinasta peräisin olevien tai sieltä lähetettyjen tarkasteltavina olevien tuotteiden tuonnissa täytäntöönpanoasetuksella (EU) N:o 1238/2013 käyttöön otetun lopullisen polkumyyntitullin koskemaan Malesiasta ja Taiwanista lähetettyjen tarkasteltavina olevien tuotteiden tuontia riippumatta siitä, onko niiden alkuperämaaksi ilmoitettu Malesia tai Taiwan.

               (15)

               Komissio laajensi täytäntöönpanoasetuksella (EU) 2016/184 (18) Kiinasta peräisin olevien tai sieltä lähetettyjen tarkasteltavina olevien tuotteiden tuonnissa täytäntöönpanoasetuksella (EU) N:o 1239/2013 käyttöön otetun lopullisen tasoitustullin koskemaan Malesiasta ja Taiwanista lähetettyjen tarkasteltavina olevien tuotteiden tuontia riippumatta siitä, onko niiden alkuperämaaksi ilmoitettu Malesia tai Taiwan.

               (16)

               Komissio peruutti sitoumuksen hyväksynnän vielä yhden vientiä harjoittavan tuottajan osalta täytäntöönpanoasetuksella (EU) 2016/1045 (19).

               (17)

               Komissio peruutti sitoumuksen hyväksynnän vielä viiden vientiä harjoittavan tuottajan osalta täytäntöönpanoasetuksella (EU) 2016/1382 (20).

               (18)

               Komissio peruutti sitoumuksen hyväksynnän vielä kolmen vientiä harjoittavan tuottajan osalta täytäntöönpanoasetuksella (EU) 2016/1402 (21).

         B.   SITOUMUKSEN EHDOT JA VAPAAEHTOISET PERUUTTAMISET

               (19)

               Kukin vientiä harjoittava tuottaja voi vapaaehtoisesti peruuttaa sitoumuksensa milloin tahansa sen soveltamisen aikana.

               (20)

               Wuxi Suntech ilmoitti komissiolle elokuussa 2016 haluavansa peruuttaa sitoumuksensa.

               (21)

               Jinko Solar, Risen Energy, JA Solar ja Sumec ilmoittivat komissiolle syyskuussa 2016, että myös ne haluavat peruuttaa sitoumuksensa.

         C.   SITOUMUKSEN HYVÄKSYNNÄN PERUUTTAMINEN JA LOPULLISTEN TULLIEN KÄYTTÖÖNOTTO

               (22)

               Komissio totesi näin ollen, että polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti ja myös sitoumuksen ehtojen mukaisesti Wuxi Suntechilta, Jinko Solarilta, Risen Energylta, JA Solarilta ja Sumecilta saadun sitoumuksen hyväksyntä peruutetaan.

               (23)

               Täytäntöönpanoasetuksen (EU) N:o 1238/2013 1 artiklalla käyttöön otettua lopullista polkumyyntitullia ja täytäntöönpanoasetuksen (EU) N:o 1239/2013 1 artiklalla käyttöön otettua lopullista tasoitustullia sovelletaan näin ollen polkumyynnin vastaisen perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti automaattisesti Kiinasta peräisin olevan tai sieltä lähetetyn tarkasteltavana olevan Wuxi Suntechin (Taric-lisäkoodi: B796), Jinko Solarin (Taric-lisäkoodi: B845), Risen Energyn (Taric-lisäkoodi: B868), JA Solarin (Taric-lisäkoodi: B794) ja Sumecin (Taric-lisäkoodi: B866) tuottaman tuotteen tuontiin tämän asetuksen voimaantulopäivästä.

               (24)

               Tämän asetuksen liitteessä olevassa taulukossa luetellaan tiedoksi ne vientiä harjoittavat tuottajat, joiden osalta täytäntöönpanopäätöksellä 2013/707/EU annettu sitoumuksen hyväksyntä ei muutu,

         ON HYVÄKSYNYT TÄMÄN ASETUKSEN:
   1 artikla
   Peruutetaan sitoumuksen hyväksyntä seuraavien yritysten osalta:

               a)

               Wuxi Suntech Power Co. Ltd, Suntech Power Co. Ltd, Wuxi Sunshine Power Co. Ltd, Luoyang Suntech Power Co. Ltd, Zhenjiang Rietech New Energy Science Technology Co. Ltd ja Zhenjiang Ren De New Energy Science Technology Co. Ltd ja niihin etuyhteydessä olevat yritykset unionissa, jäljempänä ’Wuxi Suntech’; ne kuuluvat yhdessä Taric-lisäkoodin B796 piiriin;

               b)

               Jinko Solar Co. Ltd, Jinko Solar Import and Export Co. Ltd, ZHEJIANG JINKO SOLAR CO. LTD ja ZHEJIANG JINKO SOLAR TRADING CO. LTD ja niihin etuyhteydessä olevat yritykset unionissa, jäljempänä ’Jinko Solar’; ne kuuluvat yhdessä Taric-lisäkoodin B845 piiriin;

               c)

               Risen Energy Co., Ltd ja siihen etuyhteydessä oleva yritys unionissa, jäljempänä ’Risen Energy’; ne kuuluvat yhdessä Taric-lisäkoodin B868 piiriin;

               d)

               JingAo Solar Co. Ltd, Shanghai JA Solar Technology Co. Ltd, JA Solar Technology Yangzhou Co. Ltd, Hefei JA Solar Technology Co. Ltd ja Shanghai JA Solar PV Technology Co. Ltd ja niihin etuyhteydessä oleva yritys unionissa, jäljempänä ’JA Solar’; ne kuuluvat yhdessä Taric-lisäkoodin B794 piiriin; sekä

               e)

               Sumec Hardware & Tools Co. Ltd ja Phono Solar Technology Co. Ltd ja niihin etuyhteydessä olevat yritykset unionissa, jäljempänä ’Sumec’; ne kuuluvat yhdessä Taric-lisäkoodin B866 piiriin.

         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä marraskuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 176, 30.6.2016, s. 21.

      (2)  EUVL L 176, 30.6.2016, s. 55.

      (3)  EUVL L 152, 5.6.2013, s. 5.

      (4)  EUVL L 209, 3.8.2013, s. 26.

      (5)  EUVL L 209, 3.8.2013, s. 1.

      (6)  EUVL L 325, 5.12.2013, s. 1.

      (7)  EUVL L 325, 5.12.2013, s. 66.

      (8)  EUVL L 325, 5.12.2013, s. 214.

      (9)  EUVL L 270, 11.9.2014, s. 6.

      (10)  EUVL L 139, 5.6.2015, s. 30.

      (11)  EUVL L 218, 19.8.2015, s. 1.

      (12)  EUVL L 295, 12.11.2015, s. 23.

      (13)  EUVL C 405, 5.12.2015, s. 8.

      (14)  EUVL C 405, 5.12.2015, s. 20.

      (15)  EUVL C 405, 5.12.2015, s. 33.

      (16)  EUVL L 23, 29.1.2016, s. 47.

      (17)  EUVL L 37, 12.2.2016, s. 76.

      (18)  EUVL L 37, 12.2.2016, s. 56.

      (19)  EUVL L 170, 29.6.2016, s. 5.

      (20)  EUVL L 222, 17.8.2016, s. 10.

      (21)  EUVL L 228, 23.8.2016, s. 16.

      LIITE

         Luettelo yrityksistä

                  Yrityksen nimi

                  Taric-lisäkoodi

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Zhejiang Era Solar Technology Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Shuzhou) Limited
                  GCL System Integration Technology Co. Ltd

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co. Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Taichang Electronic Co. Ltd
                  China Machinery Engineering Wuxi Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co. Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: Komission täytäntöönpanoasetus (EU) N:o 1239/2011, annettu 30 päivänä marraskuuta 2011 , pysyvän tarjouskilpailun avaamisesta markkinointivuodeksi 2011/2012 CN-koodin 1701 sokerin tuomiseksi alennetuin tullein

text:
               1.12.2011

               FI

               Euroopan unionin virallinen lehti

               L 318/4

         KOMISSION TÄYTÄNTÖÖNPANOASETUS (EU) N:o 1239/2011,
   annettu 30 päivänä marraskuuta 2011,
   pysyvän tarjouskilpailun avaamisesta markkinointivuodeksi 2011/2012 CN-koodin 1701 sokerin tuomiseksi alennetuin tullein
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 187 artiklan yhdessä sen 4 artiklan kanssa,
   sekä katsoo seuraavaa:

               (1)

               Sokerin maailmanmarkkinahinnat ovat olleet useita kuukausia lähellä unionin sisämarkkinahintoja tai jopa niiden yläpuolella. Myös New Yorkin ja Lontoon sokerin futuurimarkkinoihin perustuvat maailmanmarkkinahintojen ennusteet vuoden 2012 maalis-, touko- ja heinäkuulle osoittavat maailmanmarkkinahintojen pysyvän edelleen korkeina. Sen vuoksi tuonnin kolmansista maista, joihin sovelletaan tiettyjä etuuskohtelusopimuksia, odotetaan lisääntyvän markkinointivuonna 2011/2012 vain hieman.

               (2)

               Unionin sokeritase-ennuste markkinointivuodeksi 2011/2012 osoittaa, että käytettävissä olevan määrän ja käytön välinen erotus on negatiivinen. Tuloksena oleva loppuvarastojen alhainen taso uhkaa häiritä tuotteiden saatavuutta unionin sokerimarkkinoilla.

               (3)

               Tästä syystä ja tarjonnan lisäämiseksi tuontia on tarpeen helpottaa alentamalla tuontitullia tiettyjen sokerimäärien osalta samalla tavalla kuin pysyvän tarjouskilpailun aloittamisesta markkinointivuodeksi 2010/2011 CN-koodiin 1701 kuuluvan sokerin tuomiseksi alennetuin tullein 29 päivänä kesäkuuta 2011 annetussa komission täytäntöönpanoasetuksessa (EU) N:o 634/2011 (2) säädetään. Tullin määrää ja alennusta olisi arvioitava ottaen huomioon nykyinen tilanne sekä ennakoitavissa oleva kehitys unionissa ja sokerin maailmanmarkkinoilla. Määrä ja alennus olisi sen vuoksi määritettävä tarjouskilpailumenettelyllä.

               (4)

               Olisi vahvistettava tarjousten tekemisen vähimmäisvaatimukset.

               (5)

               Kustakin tarjouksesta olisi asetettava vakuus. Tämä vakuus olisi siirrettävä tuontitodistushakemuksen vakuudeksi, jos tarjous hyväksytään, ja se olisi vapautettava, jollei tarjousta hyväksytä.

               (6)

               Jäsenvaltioiden toimivaltaisten viranomaisten olisi ilmoitettava hyväksyttävistä tarjouksista komissiolle. Kyseisille ilmoituksille olisi yksinkertaisuuden ja yhdenmukaisuuden vuoksi laadittava mallit.

               (7)

               Kunkin osatarjouskilpailun osalta olisi säädettävä, että komissio vahvistaa vähimmäistullin ja tarvittaessa hyväksyttyjen määrien vähentämiseksi sovellettavan jakokertoimen, tai päättää olla vahvistamatta vähimmäistullia.

               (8)

               Jäsenvaltioiden olisi ilmoitettava tarjoajille osatarjouskilpailun tuloksesta mahdollisimman nopeasti.

               (9)

               Olisi selvennettävä, että markkinointivuoden ensimmäisten kolmen kuukauden aikana myönnetään todistuksia puhdistettavaksi tarkoitetun raakasokerin tuontia varten ainoastaan päätoimisille puhdistamoille.

               (10)

               Toimivaltaisten viranomaisten olisi ilmoitettava komissiolle määrät, joista tuontitodistuksia on myönnetty. Komissio asettaa näiden ilmoitusten mallit saataville.

               (11)

               Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Avataan pysyvä tarjouskilpailu markkinointivuodeksi 2011/2012 CN-koodin 1701 sokerin, jonka järjestysnumero on 09.4313, tuomiseksi alennetuin tullein.
   Tämä tulli korvaa asetuksen (EY) N:o 1234/2007 141 artiklassa ja komission asetuksen (EY) N:o 951/2006 (3) 36 artiklassa tarkoitetut yhteisen tullitariffin mukaiset tullit ja lisätullit.
   Komission asetuksen (EY) N:o 376/2008 (4) säännöksiä sovelletaan, jollei tässä asetuksessa toisin säädetä.
   2 artikla
   1.   Määräaika tarjousten jättämiselle ensimmäisessä osatarjouskilpailussa päättyy 7 päivänä joulukuuta 2011 kello 12.00 Brysselin aikaa.
   2.   Määräajat tarjousten jättämiselle toisessa ja sitä seuraavissa osatarjouskilpailuissa alkavat edellisen määräajan päättymistä seuraavana ensimmäisenä työpäivänä. Ne päättyvät kello 12.00 Brysselin aikaa 14 päivänä joulukuuta 2011, 21 päivänä joulukuuta 2011, 11 päivänä tammikuuta 2012, 25 päivänä tammikuuta 2012, 1 päivänä helmikuuta 2012, 15 päivänä helmikuuta 2012, 6 päivänä kesäkuuta 2012, 27 päivänä kesäkuuta 2012 ja 11 päivänä heinäkuuta 2012.
   3.   Komissio voi keskeyttää tarjousten esittämisen yhden tai useamman osatarjouskilpailun osalta.
   3 artikla
   1.   Tarjouksia voivat jättää unioniin sijoittautuneet toimijat. Tarjoukset on jätettävä sen jäsenvaltion toimivaltaiselle viranomaiselle, jossa toimija on merkitty alv-rekisteriin.
   2.   Tarjoukset on jätettävä asetuksen (EY) N:o 376/2008 liitteessä I vahvistetulla tuontitodistuksen hakulomakkeella.
   3.   Hakulomake voidaan jättää sähköisesti käyttäen menetelmää, jonka asianomainen jäsenvaltio on asettanut toimijoiden saataville. Jäsenvaltion toimivaltaiset viranomaiset voivat vaatia, että sähköisesti tehdyissä tarjouksissa on oltava Euroopan parlamentin ja neuvoston direktiivissä 1999/93/EY (5) tarkoitettu kehittynyt sähköinen allekirjoitus.
   4.   Tarjoukset ovat hyväksyttävissä ainoastaan, jos seuraavat edellytykset täyttyvät:

               a)

               tarjouksessa on

                           i)

                           kohdassa 4 tarjoajan nimi, osoite ja alv-tunnistenumero,

                           ii)

                           kohdassa 17 ja 18 tarjouksen kohteena oleva sokerimäärä, jonka on oltava vähintään 20 tonnia ja enintään 45 000 tonnia, ilman desimaaleja,

                           iii)

                           kohdassa 20 ehdotettu tullin määrä euroina sokeritonnia kohden enintään kahden desimaalin tarkkuudella,

                           iv)

                           kohdassa 16 sokerin kahdeksannumeroinen CN-koodi;

               b)

               ennen tarjousten jättämisen määräajan päättymistä esitetään todiste, jonka mukaan tarjoaja on asettanut 4 artiklan 1 kohdassa tarkoitetun vakuuden;

               c)

               tarjous esitetään sen jäsenvaltion virallisella kielellä tai jollakin virallisista kielistä, jossa tarjous jätetään;

               d)

               tarjouksessa on viittaus tähän asetukseen ja tarjousten jättämiselle asetettuun määräpäivään;

               e)

               tarjoukseen ei liity tarjoajan esittämiä muita kuin tässä asetuksessa vahvistettuja lisäedellytyksiä.

         5.   Tarjousta, jota ei ole jätetty 1 ja 2 kohdan mukaisesti, ei voida hyväksyä.
   6.   Hakijat voivat jättää samassa osatarjouskilpailussa vain yhden tarjouksen kahdeksannumeroista CN-koodia kohden.
   7.   Tarjouksia ei voi perua eikä muuttaa niiden jättämisen jälkeen.
   4 artikla
   1.   Tarjoajan on asetettava komission asetuksen (ETY) N:o 2220/85 (6) III osaston säännösten mukaisesti vakuus, jonka suuruus on 150 euroa tonnilta tämän asetuksen nojalla tuotavaa sokeria.
   2.   Jos tarjous hyväksytään, vakuus siirretään tuontitodistuksen vakuudeksi.
   3.   Edellä 1 kohdassa tarkoitettu vakuus vapautetaan, jos tarjousta ei hyväksytä.
   5 artikla
   1.   Jäsenvaltioiden toimivaltaisten viranomaisten on päätettävä tarjousten hyväksyttävyydestä 3 artiklassa vahvistettujen edellytysten perusteella.
   2.   Henkilöt, jotka vastaanottavat ja käsittelevät tarjoukset, eivät saa paljastaa mitään niihin liittyviä tietoja asiaankuulumattomille henkilöille.
   3.   Jos jäsenvaltion toimivaltaiset viranomaiset päättävät, ettei tarjousta voida hyväksyä, niiden on ilmoitettava asiasta tarjoajalle.
   4.   Asianomaisen toimivaltaisen viranomaisen on ilmoitettava komissiolle faksilla hyväksyttävissä olevista tarjouksista kahden tunnin kuluessa 2 artiklan 1 ja 2 kohdassa tarkoitettujen määräaikojen päättymisestä. Tässä ilmoituksessa ei saa olla 3 artiklan 4 kohdan a alakohdan i alakohdassa tarkoitettuja tietoja.
   5.   Ilmoitusten muoto ja sisältö määritellään niiden mallien mukaan, jotka komissio asettaa jäsenvaltioiden käyttöön. Jos yhtään tarjousta ei ole jätetty, toimivaltaisen viranomaisen on ilmoitettava siitä komissiolle faksilla samassa määräajassa.
   6 artikla
   Ottaen huomioon nykyinen tilanne sekä ennakoitavissa oleva kehitys unionissa ja sokerin maailmanmarkkinoilla komissio vahvistaa kullekin osatarjouskilpailulle ja kullekin kahdeksannumeroiselle CN-koodille vähimmäistullin tai päättää olla vahvistamatta vähimmäistullia asetuksen (EY) N:o 1234/2007 195 artiklan 2 kohdassa tarkoitettua menettelyä noudattaen annettavalla täytäntöönpanoasetuksella.
   Komissio vahvistaa kyseisellä täytäntöönpanoasetuksella tarvittaessa myös jakokertoimen, jota sovelletaan vähimmäistullin tasolle vahvistettuihin tarjouksiin. Tällöin 4 artiklassa tarkoitettu vakuus vapautetaan myönnettyjen määrien osalta.
   7 artikla
   1.   Jos vähimmäistullia ei ole vahvistettu, kaikki tarjoukset on hylättävä.
   2.   Asianomaisen toimivaltaisen viranomaisen on ilmoitettava hakijoille osatarjouskilpailun tulos kolmen työpäivän kuluessa 6 artiklassa tarkoitetun täytäntöönpanoasetuksen julkaisemispäivästä.
   8 artikla
   1.   Toimivaltaisen viranomaisen on viimeistään sitä viikkoa, jonka aikana 6 artiklassa tarkoitettu täytäntöönpanoasetus julkaistaan, seuraavan viikon viimeisenä työpäivänä myönnettävä tuontitodistus jokaiselle tarjoajalle, jonka kahdeksannumeroisen CN-koodin tullia koskeva tarjous on yhtä suuri tai suurempi kuin komission kyseiselle kahdeksannumeroiselle CN-koodille vahvistama vähimmäistulli. Määriä myönnettäessä on otettava huomioon jakokerroin, jonka komissio on 6 artiklan mukaisesti vahvistanut.
   Jäsenvaltioiden toimivaltaiset viranomaiset eivät saa myöntää todistuksia tarjouksille, joita ei ole ilmoitettu 5 artiklan 4 kohdassa säädetyllä tavalla.
   2.   Tuontitodistuksissa on oltava

               a)

               kohdassa 16 sokerin kahdeksannumeroinen CN-koodi;

               b)

               kohdissa 17 ja 18 sokerin myönnetty määrä;

               c)

               kohdassa 20 ainakin yksi liitteessä I olevassa A osassa luetelluista maininnoista;

               d)

               kohdassa 24 kannettava tulli ja jokin liitteessä I olevassa B osassa luetelluista maininnoista.

         3.   Poiketen siitä, mitä asetuksen (EY) N:o 376/2008 8 artiklan 1 kohdassa säädetään, tuontitodistuksista johtuvia oikeuksia ei voi siirtää.
   4.   Sovelletaan asetuksen (EY) N:o 1234/2007 153 artiklan 3 kohdan ensimmäisen virkkeen ja toisen alakohdan säännöksiä.
   9 artikla
   Osatarjouskilpailun yhteydessä myönnetyt tuontitodistukset ovat voimassa niiden myöntämispäivästä 6 artiklassa tarkoitetun osatarjouskilpailua koskevan täytäntöönpanoasetuksen julkaisemiskuukautta seuraavan kolmannen kalenterikuukauden loppuun.
   10 artikla
   Toimivaltaisen viranomaisen on viimeistään sitä viikkoa, jonka aikana 6 artiklassa tarkoitettu täytäntöönpanoasetus julkaistaan, seuraavan toisen viikon viimeisenä työpäivänä ilmoitettava komissiolle määrät, joista on myönnetty tuontitodistuksia tämän asetuksen nojalla. Ilmoitukset on toimitettava sähköisesti noudattaen malleja ja menetelmiä, jotka komissio antaa jäsenvaltioiden käyttöön.
   11 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sen voimassaolo päättyy 30 päivänä syyskuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä marraskuuta 2011.

            Komission puolesta

         José Manuel BARROSO

            Puheenjohtaja

      (1)  EUVL L 299, 16.11.2007, s. 1.

      (2)  EUVL L 170, 30.6.2011, s. 21.

      (3)  EUVL L 178, 1.7.2006, s. 24.

      (4)  EUVL L 114, 26.4.2008, s. 3.

      (5)  EYVL L 13, 19.1.2000, s. 12.

      (6)  EYVL L 205, 3.8.1985, s. 5.

      LIITE
      A.   Asetuksen 8 artiklan 2 kohdan c alakohdassa tarkoitetut maininnat

                  bulgariaksi

                  :

                  Внесена при намалена ставка на митото съгласно Регламент (ЕС) № 1239/2011; референтен номер 09.4313

                  espanjaksi

                  :

                  Importado con derecho de aduana reducido en virtud del Reglamento de Ejecución (UE) no 1239/2011; Número de referencia 09.4313

                  tšekiksi

                  :

                  Dovezeno se sníženou celní sazbou v souladu s prováděcím nařízením (EU) č. 1239/2011; Referenční číslo 09.4313

                  tanskaksi

                  :

                  Importeret til en nedsat toldsats i henhold til forordning (EU) nr. 1239/2011; Referencenummer 09.4313

                  saksaksi

                  :

                  Eingeführt zum ermäßigten Zollsatz gemäß der Durchführungsverordnung (EU) Nr. 1239/2011; Referenznummer 09.4313

                  viroksi

                  :

                  Imporditud vähendatud tollimaksuga vastavalt määrusele (EL) nr 1239/2011; viitenumber 09.4313

                  kreikaksi

                  :

                  Εισαγωγή με μειωμένο δασμό δυνάμει του εκτελεστικού κανονισμού (ΕΕ) αριθ. 1239/2011· αριθμός αναφοράς 09.4313

                  englanniksi

                  :

                  Imported at reduced customs duty pursuant to Implementing Regulation (EU) No 1239/2011; reference number 09.4313

                  ranskaksi

                  :

                  Importés à des taux de droits réduits conformément au règlement d'exécution (UE) no 1239/2011; numéro de référence 09.4313

                  italiaksi

                  :

                  Importato applicando un’aliquota ridotta del dazio doganale, a norma del regolamento di esecuzione (UE) n. 1239/2011; Numero di riferimento 09.4313

                  latviaksi

                  :

                  Importēts ar samazinātu muitas nodokli saskaņā ar Īstenošanas regulu (ES) Nr. 1239/2011; atsauces numurs 09.4313

                  liettuaksi

                  :

                  Importuota taikant sumažintą muitą pagal Įgyvendinimo reglamentą (ES) Nr. 1239/2011; Nuorodos numeris 09.4313

                  unkariksi

                  :

                  Behozatal csökkentett vámtétel mellett az 1239/2011/EU rendelet alapján; hivatkozási szám 09.4313

                  maltaksi

                  :

                  Impurtat b’dazju doganali mnaqqas skont ir-Regolament ta’ Implimentazzjoni (UE) Nru 1239/2011; Numru ta’ referenza 09.4313

                  hollanniksi

                  :

                  Ingevoerd tegen verlaagd douanerecht overeenkomstig Uitvoeringsverordening (EU) nr. 1239/2011; referentienummer 09.4313

                  puolaksi

                  :

                  Przywóz z zastosowaniem obniżonych stawek celnych zgodnie z rozporządzeniem wykonawczym (UE) nr 1239/2011; numer referencyjny 09.4313

                  portugaliksi

                  :

                  Importado a taxa reduzida de direito aduaneiro ao abrigo do Regulamento (UE) n.o 1239/2011; Número de referência 09.4313

                  romaniaksi

                  :

                  Importat cu taxă vamală redusă conform Regulamentului de punere în aplicare (UE) nr. 1239/2011; Număr de referință 09.4313

                  slovakiksi

                  :

                  Dovoz so zníženým clom podľa nariadenia (EÚ) č. 1239/2011; referenčné číslo 09.4313

                  sloveeniksi

                  :

                  Uvoz po znižani carini v skladu z Izvedbeno uredbo (EU) št. 1239/2011; referenčna številka 09.4313

                  suomeksi

                  :

                  Tuonti alennetuin tullein asetuksen (EU) N:o 1239/2011 mukaisesti; Viitenumero 09.4313

                  ruotsiksi

                  :

                  Importerad till nedsatt tullsats enligt genomförandeförordning (EU) nr 1239/2011; Referensnummer 09.4313

            B.   8 artiklan 2 kohdan d alakohdassa tarkoitetut maininnat

                  bulgariaksi

                  :

                  Мито (мито върху приетата оферта)

                  espanjaksi

                  :

                  Derecho de aduana (derecho de aduana de la oferta seleccionada)

                  tšekiksi

                  :

                  Clo: (clo platné pro vybranou nabídku)

                  tanskaksi

                  :

                  Toldsats: (toldsats for det antagne bud)

                  saksaksi

                  :

                  Zollsatz: (Zollsatz für das erfolgreiche Angebot)

                  viroksi

                  :

                  Tollimaks: (hankelepingu suhtes kohaldatav tollimaks)

                  kreikaksi

                  :

                  Δασμός: (δασμός της κατακυρωθείσας προσφοράς)

                  englanniksi

                  :

                  Customs duty: (customs duty of the awarded tender)

                  ranskaksi

                  :

                  Droit de douane: (droit de douane du marché attribué)

                  italiaksi

                  :

                  Dazio doganale: (dazio doganale dell’aggiudicazione)

                  latviaksi

                  :

                  Muitas nodoklis: (konkursā uzvarējušā piedāvājuma muitas nodoklis)

                  liettuaksi

                  :

                  Muitas (konkursą laimėjusiam pasiūlymui taikomas muitas)

                  unkariksi

                  :

                  Vámtétel: (a nyertes ajánlat szerinti vámtétel)

                  maltaksi

                  :

                  Dazju doganali: (dazju doganali tal-offerta magħżula)

                  hollanniksi

                  :

                  Douanerecht: (douanerecht voor de gegunde inschrijving)

                  puolaksi

                  :

                  Cło: (cło zatwierdzonej oferty)

                  portugaliksi

                  :

                  Direito aduaneiro: (direito aduaneiro aplicável à proposta adjudicada)

                  romaniaksi

                  :

                  Taxă vamală: (taxa vamală aplicabilă ofertei selecționate)

                  slovakiksi

                  :

                  Clo: (clo vybranej ponuky)

                  sloveeniksi

                  :

                  Carina: (carina dodeljene ponudbe)

                  suomeksi

                  :

                  Tulli: (voittaneeseen tarjoukseen sovellettava tulli)

                  ruotsiksi

                  :

                  Tullsats: (tullsats för det antagna anbudet)


title: Komission täytäntöönpanoasetus (EU) 2016/862, annettu 31 päivänä toukokuuta 2016, muun kuin sairauden riskin vähentämiseen ja lasten kehitykseen ja terveyteen viittaavan elintarvikkeita koskevan terveysväitteen hyväksynnän epäämisestä (ETA:n kannalta merkityksellinen teksti)

text:
               1.6.2016

               FI

               Euroopan unionin virallinen lehti

               L 144/24

         KOMISSION TÄYTÄNTÖÖNPANOASETUS (EU) 2016/862,
   annettu 31 päivänä toukokuuta 2016,
   muun kuin sairauden riskin vähentämiseen ja lasten kehitykseen ja terveyteen viittaavan elintarvikkeita koskevan terveysväitteen hyväksynnän epäämisestä
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (1) ja erityisesti sen 18 artiklan 4 kohdan,
   sekä katsoo seuraavaa:

               (1)

               Asetuksen (EY) N:o 1924/2006 mukaan elintarvikkeita koskevat terveysväitteet ovat kiellettyjä, jollei komissio ole hyväksynyt niitä kyseisen asetuksen mukaisesti ja jolleivät ne sisälly sallittujen väitteiden luetteloon.

               (2)

               Asetuksessa (EY) N:o 1924/2006 säädetään myös, että elintarvikealan toimijat voivat toimittaa terveysväitteiden hyväksyntää koskevia hakemuksia jäsenvaltion toimivaltaiselle kansalliselle viranomaiselle. Toimivaltaisen kansallisen viranomaisen on toimitettava edellytysten mukaiset hakemukset Euroopan elintarviketurvallisuusviranomaiselle EFSAlle, jäljempänä ’elintarviketurvallisuusviranomainen’, tieteellistä arviointia varten sekä komissiolle ja jäsenvaltioille tiedoksi.

               (3)

               Komissio tekee päätöksen terveysväitteiden hyväksymisestä ottaen huomioon elintarviketurvallisuusviranomaisen antaman lausunnon. Joissakin tapauksissa tieteellinen riskinarviointi ei yksinään riitä tuottamaan kaikkia niitä tietoja, joihin riskinhallintaa koskevan päätöksen olisi perustuttava, ja sen vuoksi olisi otettava huomioon myös muut tarkasteltavana olevan asian kannalta perustellut tekijät.

               (4)

               Oy Karl Fazer AB toimitti asetuksen (EY) N:o 1924/2006 13 artiklan 5 kohdan nojalla hakemuksen, jonka johdosta elintarviketurvallisuusviranomaisen oli annettava lausunto terveysväitteestä, joka koski runsaskuituisen hapantaikinasta valmistetun ruisleivän vaikutusta aterianjälkeisen glykeemisen vasteen pienenemiseen (kysymys EFSA-Q-2014-00012 (2)). Hakijan esittämä väite oli seuraava: ”Runsaskuituisen hapantaikinasta valmistetun ruisleivän nauttiminen edistää aterianjälkeisen glykeemisen vasteen pienenemistä ja siihen liittyvää insuliinivasteen pienenemistä.” Elintarviketurvallisuusviranomaisen pyynnöstä hakija täsmensi, että runsaskuituituista hapantaikinasta valmistettua ruisleipää olisi väitetyn vaikutuksen osalta verrattava glukoosiin.

               (5)

               Komissio ja jäsenvaltiot saivat 8 päivänä lokakuuta 2014 elintarviketurvallisuusviranomaiselta tieteellisen lausunnon, jossa todettiin, että esitettyjen tietojen perusteella melkein minkä tahansa elintarvikkeen nauttimisella on glukoosiin verrattuna osoitettu olevan vaikutusta aterianjälkeisen veren glukoosivasteen pienenemiseen.

               (6)

               Asetuksen (EY) N:o 1924/2006 6 artiklan 1 kohdan ja 13 artiklan 1 kohdan mukaan terveysväitteiden on perustuttava yleisesti hyväksyttyyn tieteelliseen näyttöön. Hyväksyntä voidaan perustellusti jättää antamatta, jos terveysväitteet eivät ole asetuksen (EY) N:o 1924/2006 muiden yleisten ja erityisten vaatimusten mukaisia, vaikka elintarviketurvallisuusviranomaisen tieteellinen arviointi olisikin myönteinen. Elintarviketurvallisuusviranomainen totesi tieteellisessä lausunnossaan, että jos verrattavissa olevia määriä erilaisista hiilihydraatteja sisältävistä elintarvikkeista saatavilla olevia hiilihydraatteja testataan, melkein mikä tahansa hiilihydraatteja sisältävä elintarvike aiheuttaisi aterianjälkeisen veren glukoosivasteen pienenemisen verrattuna glukoosin nauttimisesta seuraaviin vaikutuksiin verensokeriin. Lisäksi se totesi, että myös elintarvikkeet, jotka sisältävät vähäisiä määriä tai ei ollenkaan saatavilla olevia hiilihydraatteja, aiheuttaisivat aterianjälkeisen veren glukoosivasteen pienenemisen glukoosiin verrattuna.

               (7)

               Asetuksessa (EY) N:o 1924/2006 määritellään ”väite” esitykseksi tai kuvaukseksi, jossa todetaan, esitetään tai annetaan ymmärtää, että elintarvikkeella on erityisominaisuuksia. Runsaskuituista hapantaikinasta valmistettua ruisleipää ja aterianjälkeisen glykeemisen vasteen pienenemistä koskeva väite antaisi olettaa, että runsaskuituisella hapantaikinasta valmistetulla ruisleivällä on tiettyjä ominaisuuksia aterianjälkeisen glykeemisen vasteen pienenemiseen glukoosiin verrattuna, kun itse asiassa lähes kaikilla elintarvikkeilla on tämä vaikutus. Asetuksen (EY) N:o 1924/2006 3 artiklan toisen kohdan a alakohdassa säädetään, että terveysväitteiden käyttö ei saa olla harhaanjohtavaa. Väite, jonka mukaan jollakin elintarvikkeella on tiettyjä myönteisiä ominaisuuksia, kun tosiasiassa lähes kaikilla elintarvikkeilla on kyseiset ominaisuudet, olisi harhaanjohtava.

               (8)

               Edellä esitetyn perusteella väite runsaskuituisen hapantaikinasta valmistetun ruisleivän nauttimisen vaikutuksesta aterianjälkeisen glykeemisen vasteen pienenemiseen ei täytä asetuksen (EY) N:o 1924/2006 vaatimuksia, eikä sitä sen vuoksi pitäisi sisällyttää sallittujen terveysväitteiden luetteloon.

               (9)

               Komission saamat, asetuksen (EY) N:o 1924/2006 16 artiklan 6 kohdan mukaiset hakijan kannanotot on otettu huomioon tässä asetuksessa säädettyjä toimenpiteitä määritettäessä.

               (10)

               Jäsenvaltioita on kuultu,

         ON HYVÄKSYNYT TÄMÄN ASETUKSEN:
   1 artikla
   Tämän asetuksen liitteessä lueteltua terveysväitettä ei saa sisällyttää asetuksen (EY) N:o 1924/2006 13 artiklan 3 kohdassa tarkoitettuun unionin sallittujen väitteiden luetteloon.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä toukokuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 404, 30.12.2006, s. 9.

      (2)  EFSA Journal 2014;12(10):3837.

      LIITE

         Hylätty terveysväite

                  Hakemus – asetuksen (EY) N:o 1924/2006 asiaankuuluvat säännökset

                  Ravintoaine, muu aine, elintarvike tai elintarvikeryhmä

                  Väite

                  EFSAn lausunnon numero

                  Asetuksen 13 artiklan 5 kohdan mukainen terveysväite, joka perustuu uuteen tieteelliseen näyttöön ja/tai johon sisältyy pyyntö teollisoikeuden alaisten tietojen suojaamisesta

                  Runsaskuituinen hapantaikinasta valmistettu ruisleipä

                  Aterianjälkeisen glykeemisen vasteen pieneneminen glukoosiin verrattuna

                  Q-2014-00012


title: Komission täytäntöönpanoasetus (EU) N:o 482/2011, annettu 18 päivänä toukokuuta 2011 , sokerialan tuotteiden tuontitodistushakemusten jättämisen keskeyttämisestä eräissä tariffikiintiöissä

text:
               19.5.2011

               FI

               Euroopan unionin virallinen lehti

               L 132/11

         KOMISSION TÄYTÄNTÖÖNPANOASETUS (EU) N:o 482/2011,
   annettu 18 päivänä toukokuuta 2011,
   sokerialan tuotteiden tuontitodistushakemusten jättämisen keskeyttämisestä eräissä tariffikiintiöissä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon tiettyjen yhteisön tariffikiintiöiden avaamisesta ja hallinnoinnista sokerialalla 25 päivänä syyskuuta 2009 annetun komission asetuksen (EY) N:o 891/2009 (2) ja erityisesti sen 5 artiklan 2 kohdan,
   sekä katsoo seuraavaa:

               (1)

               Toimivaltaisille viranomaisille 1 ja 7 päivän toukokuuta 2011 välisenä aikana asetuksen (EY) N:o 891/2009 mukaisesti toimitetuissa tuontitodistushakemuksissa mainitut määrät vastaavat järjestysnumeron 09.4319 osalta käytettävissä olevia määriä.

               (2)

               Uusien todistushakemusten jättäminen järjestysnumeron 09.4319 osalta olisi keskeytettävä markkinointivuoden loppuun asti asetuksen (EY) N:o 891/2009 mukaisesti,

         ON HYVÄKSYNYT TÄMÄN ASETUKSEN:
   1 artikla
   Uusien todistushakemusten jättäminen liitteessä olevien järjestysnumerojen osalta keskeytetään markkinointivuoden 2010/2011 loppuun asti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä toukokuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 254, 26.9.2009, s. 82.

      LIITE

         CXL-myönnytyksiin oikeutettu sokeri

         Markkinointivuosi 2010/2011

         1.5.2011 ja 7.5.2011 välisenä aikana jätetyt hakemukset

                  Järjestysnumero

                  Maa

                  Jakokerroin
                  (%)

                  Uudet hakemukset

                  09.4317

                  Australia

                  —

                  Keskeytetty

                  09.4318

                  Brasilia

                  —

                  Keskeytetty

                  09.4319

                  Kuuba

                      (1)

                  Keskeytetty

                  09.4320

                  Muut kolmannet maat

                  —

                  Keskeytetty

                  09.4321

                  Intia

                  —

                  Keskeytetty

                              ”—”

                              :

                              Ei sovelleta: komissiolle ei ole toimitettu todistushakemuksia.

         Balkanin maista peräisin oleva sokeri

         Markkinointivuosi 2010/2011

         1.5.2011 ja 7.5.2011 välisenä aikana jätetyt hakemukset

                  Järjestysnumero

                  Maa

                  Jakokerroin
                  (%)

                  Uudet hakemukset

                  09.4324

                  Albania

                  —

                  09.4325

                  Bosnia ja Hertsegovina

                  —

                  09.4326

                  Serbia

                      (2)

                  09.4327

                  Entinen Jugoslavian tasavalta Makedonia

                  —

                  09.4328

                  Kroatia

                      (2)

                              ”—”

                              :

                              Ei sovelleta: komissiolle ei ole toimitettu todistushakemuksia.

         Poikkeustuonnin alainen sokeri ja teollisuuden tarpeisiin tuotava sokeri

         Markkinointivuosi 2010/2011

         1.5.2011 ja 7.5.2011 välisenä aikana jätetyt hakemukset

                  Järjestysnumero

                  Tyyppi

                  Jakokerroin
                  (%)

                  Uudet hakemukset

                  09.4380

                  Poikkeustuonnin alainen

                  —

                  Keskeytetty

                  09.4390

                  Teollisuuden tarpeisiin

                      (3)

                              ”—”

                              :

                              Ei sovelleta: komissiolle ei ole toimitettu todistushakemuksia.

         (1)  Ei sovelleta: hakemukset eivät ylitä käytettävissä olevia määriä, ja ne hyväksytään kokonaisuudessaan.

         (2)  Ei sovelleta: hakemukset eivät ylitä käytettävissä olevia määriä, ja ne hyväksytään kokonaisuudessaan.

         (3)  Ei sovelleta: hakemukset eivät ylitä käytettävissä olevia määriä, ja ne hyväksytään kokonaisuudessaan.


title: Komission täytäntöönpanoasetus (EU) N:o 221/2012, annettu 14 päivänä maaliskuuta 2012 , farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse klosanteelista  ETA:n kannalta merkityksellinen teksti

text:
               15.3.2012

               FI

               Euroopan unionin virallinen lehti

               L 75/7

         KOMISSION TÄYTÄNTÖÖNPANOASETUS (EU) N:o 221/2012,
   annettu 14 päivänä maaliskuuta 2012,
   farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta annetun asetuksen (EU) N:o 37/2010 liitteen muuttamisesta siltä osin kuin on kyse klosanteelista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön menettelyistä farmakologisesti vaikuttavien aineiden jäämien enimmäismäärien vahvistamiseksi eläimistä saatavissa elintarvikkeissa, neuvoston asetuksen (ETY) N:o 2377/90 kumoamisesta sekä Euroopan parlamentin ja neuvoston direktiivin 2001/82/EY ja Euroopan parlamentin ja neuvoston asetuksen (EY) N:o 726/2004 muuttamisesta 6 päivänä toukokuuta 2009 annetun Euroopan parlamentin ja neuvoston asetuksen (EY) N:o 470/2009 (1) ja erityisesti sen 14 artiklan yhdessä sen 17 artiklan kanssa,
   ottaa huomioon eläinlääkekomitean muotoileman Euroopan lääkeviraston lausunnon,
   sekä katsoo seuraavaa:

               (1)

               Unionissa elintarviketuotantoeläimille tarkoitetuissa eläinlääkkeissä tai kotieläintaloudessa käytettävissä biosidivalmisteissa käytettäviksi tarkoitettujen farmakologisesti vaikuttavien aineiden jäämien enimmäismäärät (MRL) olisi vahvistettava asetuksen (EY) N:o 470/2009 mukaisesti.

               (2)

               Farmakologisesti vaikuttavat aineet ja niiden jäämien enimmäismääriä eläinperäisissä elintarvikkeissa koskeva luokitus vahvistetaan farmakologisesti vaikuttavista aineista ja niiden eläinperäisissä elintarvikkeissa esiintyvien jäämien enimmäismääriä koskevasta luokituksesta 22 päivänä joulukuuta 2009 annetun komission asetuksen (EU) N:o 37/2010 (2) liitteessä.

               (3)

               Klosanteeli sisältyy nykyisin asetuksen (EU) N:o 37/2010 liitteessä olevaan taulukkoon 1 sallittuna aineena nauta- ja lammaseläinten lihaksen, rasvan, maksan ja munuaisten osalta, lukuun ottamatta eläimiä, jotka tuottavat maitoa elintarvikkeeksi.

               (4)

               Irlanti on toimittanut Euroopan lääkevirastolle lausuntopyynnön, joka koskee klosanteelia koskevien nykyisten tietojen ekstrapolointia koskemaan nauta- ja lammaseläinten maitoa.

               (5)

               Eläinlääkekomitea suositteli klosanteelin jäämien väliaikaisen enimmäismäärän vahvistamista nauta- ja lammaseläinten maidon osalta ja säännöksen ”Ei eläimille, jotka tuottavat maitoa elintarvikkeeksi” poistamista.

               (6)

               Sen vuoksi olisi muutettava asetuksen (EU) N:o 37/2010 liitteessä olevassa taulukossa 1 olevia klosanteelia koskevia tietoja suositellun jäämien väliaikaisen enimmäismäärän sisällyttämiseksi niihin nauta- ja lammaseläinten maidon osalta ja nykyisen säännöksen ”Ei eläimille, jotka tuottavat maitoa elintarvikkeeksi” poistamiseksi. Kyseisessä taulukossa klosanteelin osalta vahvistetun jäämien väliaikaisen enimmäismäärän voimassaolon olisi päätyttävä 1 päivänä tammikuuta 2014. Eläinlääkekomitea suositteli kahden vuoden määräaikaa sellaisten tieteellisten tutkimusten suorittamiseksi, joita tarvitaan, jotta Irlanti voi vastata lääkekomitean esittämiin kysymyksiin.

               (7)

               On aiheellista säätää kohtuullisesta määräajasta, jotta asianomaiset sidosryhmät voivat toteuttaa vasta vahvistettujen jäämien enimmäismäärien noudattamiseksi tarvittavat mahdolliset toimenpiteet.

               (8)

               Tässä asetuksessa säädetyt toimenpiteet ovat pysyvän eläinlääkintäkomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 37/2010 liite tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 14 päivästä toukokuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä maaliskuuta 2012.

            Komission puolesta

         José Manuel BARROSO

            Puheenjohtaja

      (1)  EUVL L 152, 16.6.2009, s. 11.

      (2)  EUVL L 15, 20.1.2010, s. 1.

      LIITE
      Korvataan asetuksen (EU) N:o 37/2010 liitteessä olevassa taulukossa 1 olevat klosanteelia koskevat tiedot seuraavasti:

                     Farmakologisesti vaikuttava aine

                     Merkkijäämä

                     Eläinlajit

                     Jäämien enimmäismäärä (MRL)

                     Kohdekudos

                     Muut säännökset
                     (asetuksen (EY) N:o 470/2009 14 artiklan 7 kohdan mukaisesti)

                     Hoitoluokitus

                     ”Klosanteeli

                     Klosanteeli

                     Naudat

                     1 000 μg/kg

                     Lihas

                     Antiparasiittiset aineet / ulkoloislääkkeet”

                     3 000 μg/kg

                     Rasva

                     1 000 μg/kg

                     Maksa

                     3 000 μg/kg

                     Munuaiset

                     Lammas

                     1 500 μg/kg

                     Lihas

                     2 000 μg/kg

                     Rasva

                     1 500 μg/kg

                     Maksa

                     5 000 μg/kg

                     Munuaiset

                     Nauta, lammas

                     45 μg/kg

                     Maito

                     Väliaikaisen MRL:n voimassaolo päättyy 1. tammikuuta 2014.


title: Komission täytäntöönpanoasetus (EU) N:o 1209/2011, annettu 22 päivänä marraskuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               23.11.2011

               FI

               Euroopan unionin virallinen lehti

               L 305/57

         KOMISSION TÄYTÄNTÖÖNPANOASETUS (EU) N:o 1209/2011,
   annettu 22 päivänä marraskuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:
   Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Täytäntöönpanosetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 23 päivänä marraskuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä marraskuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  51,9

                  MA

                  44,2

                  MK

                  57,4

                  TR

                  87,5

                  ZZ

                  60,3

                  0707 00 05

                  AL

                  64,0

                  EG

                  188,1

                  TR

                  93,5

                  ZZ

                  115,2

                  0709 90 70

                  MA

                  42,4

                  TR

                  132,9

                  ZZ

                  87,7

                  0805 20 10

                  MA

                  73,5

                  ZA

                  65,5

                  ZZ

                  69,5

                  0805 20 30, 0805 20 50, 0805 20 70, 0805 20 90

                  HR

                  41,7

                  IL

                  72,8

                  JM

                  134,1

                  MA

                  53,5

                  TR

                  80,2

                  UY

                  42,7

                  ZA

                  62,9

                  ZZ

                  69,7

                  0805 50 10

                  TR

                  57,4

                  ZZ

                  57,4

                  0808 10 80

                  CA

                  110,8

                  CL

                  90,0

                  CN

                  67,2

                  MK

                  41,0

                  NZ

                  64,9

                  US

                  71,3

                  ZA

                  108,1

                  ZZ

                  79,0

                  0808 20 50

                  AR

                  43,9

                  CN

                  60,4

                  ZA

                  73,2

                  ZZ

                  59,2

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 41/2013, annettu 17 päivänä tammikuuta 2013 , tiettyjen tuotteiden luokittelusta yhdistetyn nimikkeistön koodeihin 17041019 , 17041099 ja 95021010 sekä asetuksen (ETY) No 1287/83 kumoamisesta annetun asetuksen (ETY) N:o 441/91 muuttamisesta

text:
               22.1.2013

               FI

               Euroopan unionin virallinen lehti

               L 18/1

         KOMISSION TÄYTÄNTÖÖNPANOASETUS (EU) N:o 41/2013,
   annettu 17 päivänä tammikuuta 2013,
   tiettyjen tuotteiden luokittelusta yhdistetyn nimikkeistön koodeihin 1704 10 19, 1704 10 99 ja 9502 10 10 sekä asetuksen (ETY) No 1287/83 kumoamisesta annetun asetuksen (ETY) N:o 441/91 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.

               (2)

               Tiettyjen tuotteiden luokittelusta yhdistetyn nimikkeistön koodeihin 1704 10 19, 1704 10 99 ja 9502 10 10 sekä asetuksen (ETY) N:o 1287/83 kumoamisesta 25 päivänä helmikuuta 1991 annetun komission asetuksen (ETY) N:o 441/91 (2) mukaisesti muoviset nuket, joiden läpinäkyvät muovirinnat on täytetty pienillä makeisilla, on luokiteltu siten, että makeiset luokitellaan CN-koodeihin 1704 10 19 ja 1704 10 99 ja nuket CN-koodiin 9502 10 10. Yhdistetyn nimikkeistön 95 ryhmään lisättiin 1 päivästä tammikuuta 2007 alkaen 4 huomautus, jonka mukaan kyseiset tavarat olisi luokiteltava yhdistelminä, koska niillä on CN-koodin 9503 00 21 lelun olennaiset ominaisuudet.

               (3)

               Sen vuoksi asetusta (ETY) N:o 441/91 olisi muutettava.

               (4)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Korvataan komission asetuksen (ETY) N:o 441/91 liitteessä oleva taulukko tämän asetuksen liitteellä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä tammikuuta 2013.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 52, 27.2.1991, s. 9.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Liikkuvilla raajoilla varustettu 140 mm korkea muovinukke, jonka läpinäkyvän muovirinnan täytteenä on noin 10 grammaa pieniä makeisia, jotka sisältävät sakkaroosia ja jotka voidaan poistaa nuken vyönsoljen alla olevasta aukosta.

                  9503 00 21

                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, 95 ryhmän 4 huomautuksen sekä CN-koodien 9503 00 ja 9503 00 21 nimiketekstien mukaisesti.
                  Tavaroita ei voida pitää yhdistetyn nimikkeistön 3 yleisen tulkintasäännön b alakohdan mukaisina ”vähittäismyyntiä varten pakattujen sarjojen sisältäminä tavaroina”, koska niitä ole pakattu yhteen tiettyä tarvetta tai jonkin erityisen toiminnan suorittamista varten. Tavarat eivät liity toisiinsa eikä niitä ole tarkoitus käyttää yhdessä eikä toisiinsa liittyvinä (makeiset ovat kulutustuotteita, kun taas nukke on leikkimiseen tarkoitettu tuote).
                  Nukke on nimikkeen 9503 tavara, johon on yhdistetty nimikkeen 1704 makeisia, ja tällaisella yhdistelmällä on lelun olennaiset ominaisuudet (ks. myös yhdistetyn nimikkeistön selittävät huomautukset, 95 ryhmän 4 huomautus).
                  Sen vuoksi se on luokiteltava CN-koodiin 9503 00 21 nukeksi.


title: Komission täytäntöönpanoasetus (EU) N:o 479/2011, annettu 17 päivänä toukokuuta 2011 , asetuksessa (EU) N:o 867/2010 markkinointivuodeksi 2010/11 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta

text:
               18.5.2011

               FI

               Euroopan unionin virallinen lehti

               L 131/20

         KOMISSION TÄYTÄNTÖÖNPANOASETUS (EU) N:o 479/2011,
   annettu 17 päivänä toukokuuta 2011,
   asetuksessa (EU) N:o 867/2010 markkinointivuodeksi 2010/11 vahvistettujen sokerialan tiettyjen tuotteiden edustavien hintojen ja niiden tuonnissa sovellettavien lisätullien muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 318/2006 soveltamista koskevista yksityiskohtaisista säännöistä vilja-alan tuontitullien osalta 30 päivänä kesäkuuta 2006 annetun komission asetuksen (EY) N:o 951/2006 (2) ja erityisesti sen 36 artiklan 2 kohdan toisen alakohdan toisen virkkeen,
   sekä katsoo seuraavaa:

               (1)

               Valkoisen sokerin, raakasokerin ja eräiden siirappien edustavien hintojen sekä niiden tuonnissa sovellettavien lisätullien määrät markkinointivuodeksi 2010/11 on vahvistettu komission asetuksessa (EU) N:o 867/2010 (3). Kyseiset hinnat ja tullien määrät on viimeksi muutettu komission asetuksella (EU) N:o 473/2011 (4).

               (2)

               Komissiolla tällä hetkellä käytettävissä olevien tietojen perusteella kyseisiä määriä olisi muutettava asetuksessa (EY) N:o 951/2006 säädettyjen sääntöjen mukaisesti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 951/2006 36 artiklassa tarkoitettujen tuotteiden asetuksessa (EU) N:o 867/2010 markkinointivuodeksi 2010/11 vahvistetut edustavat hinnat ja tuonnissa sovellettavat lisätullit ja esitetään ne tämän asetuksen liitteessä.
   2 artikla
   Tämä asetus tulee voimaan 18 päivänä toukokuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä toukokuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 178, 1.7.2006, s. 24.

      (3)  EUVL L 259, 1.10.2010, s. 3.

      (4)  EUVL L 129, 17.5.2011, s. 12.

      LIITE

         Valkoisen sokerin, raakasokerin ja CN-koodiin 1702 90 95 kuuluvien tuotteiden edustavien hintojen ja tuonnissa sovellettavien lisätullien muutetut määrät, joita sovelletaan 18 päivästä toukokuuta 2011

                  (EUR)

                  CN-koodi

                  Edustava hinta 100 nettokilogrammalta tuotetta

                  Lisätulli 100 nettokilogrammalta tuotetta

                  1701 11 10 (1)

                  43,06

                  0,00

                  1701 11 90 (1)

                  43,06

                  1,99

                  1701 12 10 (1)

                  43,06

                  0,00

                  1701 12 90 (1)

                  43,06

                  1,69

                  1701 91 00 (2)

                  42,59

                  4,69

                  1701 99 10 (2)

                  42,59

                  1,56

                  1701 99 90 (2)

                  42,59

                  1,56

                  1702 90 95 (3)

                  0,43

                  0,26

         (1)  Vahvistetaan asetuksen (EY) N:o 1234/2007 liitteessä IV olevassa III kohdassa määritellylle vakiolaadulle.

         (2)  Vahvistetaan asetuksen (EY) N:o 1234/2007 liitteessä IV olevassa II kohdassa määritellylle vakiolaadulle.

         (3)  Vahvistetaan yhden prosentin sakkaroosipitoisuudelle.